Nóg ‘n lyk in Apiesrivier gevindDie ontbinde liggaam van ŉ man is Dinsdagmiddag in die Apiesrivier in Pretoria-Wes gevind. ŉ Polisiewoordvoerder, kapt. Bonginkosi Msimang, sê die liggaam is vroeër vandag deur skoonmakers gevind. Hy sê die man is reeds ŉ geruime tyd dood en dat dit moeilik is om sy ouderdom en ras te bepaal. Msimang sê die oorsaak van dood is nog nie bekend nie en sal deur ŉ nadoodse ondersoek bepaal word. Msimang sê in die stadium is dit nog nie duidelik of daar ŉ verband is tussen dié ontdekking en die van twee tieners se lyke wat Sondag in die Apiesrivier gevind is nie. Die polisie ondersoek ŉ dubbele moord na die lyke van ŉ meisie (15) en ŉ seun (16) Sondag op die wal van die Apiesrivier langs D.F. Malan­rylaan in Pretoria gevind is. Albei se hande en voete was vasgemaak en hulle het verskeie steekwonde opgedoen.